**Správa o  kontrole hospodárenia**

**Západného dištriktu ECAV na Slovensku za rok 2022**

V zmysle plánu činnosti DHV ZD ECAV na Slovensku boli dňa 17. októbra 2022 (I.Q a II.Q) a 10. marca 2023 (III.Q a IV.Q) vykonané kontroly hospodárenia s finančnými prostriedkami BÚ ZD ECAV na Slovensku vo Zvolene v roku 2022.

Kontroly boli zameraná na dodržiavanie Cirkevného nariadenia č.2/1999 o hospodárení COJ ECAV a jeho všetkých ďalších novelizácií, Cirkevného nariadenia č.2/1996 o pokladničnej službe v COJ ECAV, Zákona 431/2002 Z. z. o účtovníctve v znení neskorších predpisov.

|  |  |
| --- | --- |
| **Prítomní** **za BÚ ZD ECAV:** | **Prítomní za DHV ZD ECAV:** |
| 17. októbra 2022 |  |
| Mgr. Zuzana Žilinčíková, vedúca BÚ ZD | Mgr. Štefan Škorupa, predseda DHV |
| Ing. Anna Pavlíková, ekonómka úradu | Eva Őlveczká, členka |
| Mgr. Anna Martišková, pokladníčka úradu | Ivan Novomeský, členka |
|  |  |
| 10. marca 2023 |  |
| Mgr. Zuzana Žilinčíková, vedúca BÚ ZD | Mgr. Štefan Škorupa, predseda DHV |
| Ing. Anna Pavlíková, ekonómka úradu | Eva Őlveczká, členka |
| Mgr. Anna Martišková, pokladníčka úradu | Jana Marková, členka |
|  | Ivan Novomeský, člen  |
|  | Eva Schenková, členka |

 **Účtovníctvo**

 Západný dištrikt ECAV na Slovensku vedie podvojné účtovníctvo a svoje finančné prostriedky eviduje na svoje meno na bankových účtoch a v pokladni Štátnej a Cirkevnej. DHV ZD ECAV na Slovensku prekontrolované pohľadávky, záväzky, pokladničné doklady cirkevnej aj štátnej pokladne, interné doklady, bankové výpisy, cestovné príkazy, evidencie motorových vozidiel do 31. decembra 2022. Všetky kontrolované doklady majú predpísané prílohy, pokladničné bloky, prezenčné listiny, sú podpísané zodpovednými pracovníkmi, všetko v súlade so Smernicou pre systém vedenia účtovníctva a obeh dokladov č.1/2007. Faktúry sú doplnené objednávkami, alebo dodacími listami. Účtovné doklady, zmluvy a ostatné spisové materiály majú dobrú vypovedaciu schopnosť. Sú uložené prehľadne v súboroch, ľahko kontrolovateľné. Prípadne otázky boli zodpovedané a vysvetlené.

 DHV ZD ECAV na Slovensku prekontroloval všetky doklady Štátnej pokladne PS 001 – PS 057, všetky doklady Cirkevnej pokladne PC 001 – PC 164, interné doklady VD2022 001 – VD2022 233, faktúry prijaté 1 – 127, faktúry vydané pre podnikateľské subjekty 1 – 82 a vyúčtovacie listy 1 - 388.

 Pri kontrole hospodárenia bola dňa 10. marca 2023 kontrolovaná aj pokladničná hotovosť vrátane cenín. Hotovosť aj ceniny súhlasia s účtovnou evidenciou ku dňu kontroly. Počas roku 2022 bol pokladničný limit 1 700,00 € pre každú pokladňu dodržiavaný.

|  |
| --- |
| **Pokladničná hotovosť ku dňu kontroly 10. marca 2023** |
| Cirkevná pokladňa | 252,46 € |
| Štátna pokladňa | 93,00 € |
| **Ceniny ku dňu kontroly 10. marca 2023** |
| Poštovné známky v hodnote 1,00€ - 18 ks | 18,00 € |
| Poštovné známky v hodnote 0,90€ - 116 ks | 104,40 € |
| Poštovné známky v hodnote 0,65€ - 13 ks | 8,45 € |
| Poštovné známky v hodnote 0,60€ - 31 ks | 18,60 € |
| Poštovné známky v hodnote 0,20€ - 8 ks | 1,60 € |
| Poštovné známky v hodnote 0,05€ - 18 ks | 0,90 € |
| **SPOLU POŠTOVNÉ ZNÁMKY** | **151,95 €** |

 **Služobné motorové vozidlá**

 BU ZD ECAV vo Zvolene má dve služobné motorové vozidlá. VW Passat kombi zakúpený v roku 2019 pre potreby brata biskupa (stav tachometra k 31.12.2022 114 495 km) a VW Passat Bussines, zakúpený v roku 2008, ktorý slúži pre pracovníkov BÚ na služobné účely (stav tachometra k 31.12.2022 463 528 km). Počas kontroly boli prekontrolované knihy jázd, spotreba PHM.

Najazdené km za rok 2022: VW Passat kombi 36 461 km

 VW Passat Bussines 2 102 km

 Obe vozidlá majú platnú technickú a emisnú kontrolu a sú pravidelne servisované.

 **Zmluvy o nájme**

Platnosť a podmienky zmlúv sa pravidelne kontrolujú a aktualizujú podľa potreby. Za rok 2022 bolo zaplatené nájomné podľa platných zmlúv a uznesení dištriktuálneho presbyterstva.

 **Záver**

 Kontrola DHV ZD ECAV nezistila žiadne závažné porušenie zákona o účtovníctve č. 431/ 2002 a jeho novelizácie. K faktúram z dní 13.12.2021, 27.12.2021 a 29.12.2021 vystavených firmou ISON s.r.o. na opravu budovy BÚ ZD ECAV, neboli doložené potrebné doklady (objednávka, zmluva o dielo, rozpis prác), preto financie boli vrátené. Kontrola DHV ZD ECAV nezistila porušenie cirkevných zákonov a nariadení CZ 2/1999 o hospodárení COJ, CN 2/1996 o pokladničnej službe, CN 1/1998 o služobných motorových vozidlách alebo novelizácie uvedených zákonov a nariadení.

Vo Zvolene 22.marca 2023 Štefan Škorupa

 predseda DHV ZD ECAV